pythainlp/thaigov-v2-corpus-22032023 huggingface dataset:
วันพฤหัสบดีที่ 23 ธันวาคม 2564
“ชัยวุฒิ” สั่งการดีอีเอส ประสาน สตม.-PCT-กัมพูชารวบแกงค์คอลเซ็นเตอร์ข้ามแดน
“ชัยวุฒิ” สั่งการดีอีเอส ประสาน สตม.-PCT-กัมพูชารวบแกงค์คอลเซ็นเตอร์ข้ามแดน
“ชัยวุฒิ”รมว.ดีอีเอสสั่งการเลขารมว.ผนึกกำลังสตม.และศปอส.ตร.(PCT)นำทีมประสานเจ้าหน้าที่ตำรวจ-ทหารกัมพูชาบุกจับกุมแกงค์คอลเซ็นเตอร์ข้ามแดนนำตัวกลับมาดำเนินคดีในไทยคาดตัวเลขความเสียหายแตะ300ล้านบาท
นายเอกสิทธิ์คุณานันทกุลเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าได้รับมอบหมายจากนายชัยวุฒิธนาคมานุสรณ์ฐัมนตรีว่าการกระทรวงดิจิทัลฯประสานการทำงานกับสำนักงานตรวจคนเข้าเมือง(สตม.)และศูนย์ปราบปรามอาชญากรรมทางเทคโนโลยีสารสนเทศสำนักงานตำรวจแห่งชาติ(ศปอส.ตร.)หรือPCTนำกำลังตำรวจชุดPCTเข้าประสานงานกับเจ้าหน้าที่ตำรวจและทหารประเทศกัมพูชาบุกเข้าตรวจค้นอาคารต้องสงสัยจำนวน2แห่งในกัมพูชาเพื่อจับกุมแกงค์คอลเซ็นเตอร์ประกอบด้วยคนไทย39คนชาวจีน5คนและชาวต่างชาติอื่นๆจำนวนหนึ่งโดยในส่วนผู้ต้องหาชาวไทยที่มีหมายจับอยู่แล้วจะถูกนำตัวกลับมาดำเนินคดีที่ประเทศไทย
ที่ผ่านมาชุดสืบสวนของบก.สส.สตม.และตำรวจPCTสืบสวนแกะรอยพบว่าอาคารเป้าหมาย2แห่งในเมืองสีหนุวิลล์จังหวัดกำปงโสมและบริเวณใกล้สนามบินกัมพูชากรุงพนมเปญเป็นจุดที่แกงค์คอลเซ็นเตอร์คนไทยใช้เป็นแหล่งกบดานในการกระทำความผิดหลอกลวงคนไทยให้โอนเงินด้วยวิธีการต่างๆทำให้เกิดความเสียหายจำนวนหลายร้อยล้านบาท
ทั้งนี้จากข้อมูลชุดสืบสวนของตำรวจตรวจสอบพบว่าบัญชีธนาคารที่คนร้ายใช้กระทําความผิดมีการทําธุรกรรมทางการเงินที่กรุงพนมเปญประเทศกัมพชูาซึ่งเชื่อว่าเป็นสถานที่ที่ใช้ในการกระทําความผิดโดยโทรศัพท์หลอกลวงคนไทยและใช้สคริปข้อความหลอกเหยื่อคนไทยจากการรับแจ้งต้ังแต่เดือนก.ย. 64ถึงปัจจุบันได้หลอกลวงผู้เสียหายชาวไทย60รายมูลค่าความเสียหายรวม73ล้านบาทและยังพบบัญชีธนาคารที่ใช้ทําความผิดรวมความเสียหายกว่า100ล้านบาทโดยเชื่อว่ายังมีผู้ที่ยังไม่ได้แจ้งความอีกหลายรายซึ่งอาจมีความเสียหายถึง200-300ล้านบาท
สำหรับการแกะรอยแกงค์คอลเซ็นเตอร์กลุ่มนี้จนสามารถเข้าจับกุมผู้กระทำความผิดซึ่งรวมถึงผู้ต้องหาคนไทยมากกว่า10รายที่มีหมายจับในคดีลักษณะนี้อยู่แล้วเนื่องจากก่อนหน้านี้สํานักงานตํารวจแห่งชาติ(สตช.)ได้รับแจ้งจากผู้เสียหายกรณีถูกคนร้ายแอบอ้างเป็นพนักงานคอลเซ็นเตอร์บริษัทส่งสินค้าจากต่างประเทศซึ่งแจ้งว่าพบสินค้าเป็นยาเสพติดจากนั้นได้มีคนร้ายอ้างว่าเป็นตํารวจไทยแจ้งว่าผู้เสียหายฟอกเงินเกี่ยวกับยาเสพติดและต้องให้ผู้เสียหายโอนเงินในธนาคารที่มีทั้งหมดเพื่อตรวจสอบโดยผู้เสียหายหลงเชื่อเป็นเหตุให้ได้รับความเสียหาย
“การกระทำของมิจฉาชีพกลุ่มนี้ส่งผลกระทบความเสียหายต่อประชาชนสังคมและเศรษฐกิจอย่างร้ายแรงเราได้รับการร้องเรียนจากประชาชนผ่านเว็บไซต์อาสาจับตาออนไลน์ของกระทรวงดิจิทัลฯผ่านช่องทางอิเล็กทรอนิกส์อีกทั้งมีการแอบอ้างเป็นเจ้าหน้าที่ของรัฐซึ่งเป็นการกระทำที่ฝ่าฝืนและไม่เกรงกลัวต่อกฎหมายในรูปแบบอาชญากรรมข้ามชาติซึ่งมีความซับซ้อนในการสืบสวนติดตามจับกุมและคนร้ายกระทําการในต่างประเทศกระทรวงฯจึงประสานสตช.เพื่อขอความร่วมมือในการดําเนินการครั้งนี้ขอเตือนประชาชนอย่าหลงเชื่อและสามารถตรวจสอบข้อมูลข้อสงสัยจากตำรวจและกระทรวงฯได้”นายเอกสิทธิ์กล่าว
***********
วันเสาร์ที่ 2 ตุลาคม 2564
การรถไฟแห่งประเทศไทย งดเดินรถในเส้นทางสายเหนือ 4 ขบวน และปรับเปลี่ยนสถานีต้นทาง - ปลายทาง 8 ขบวน เป็นการชั่วคราว เนื่องจากสถานการณ์น้ำท่วม
การรถไฟแห่งประเทศไทย ประกาศงดเดินขบวนรถสายเหนือ จำนวน 4 ขบวน และปรับเปลี่ยนสถานีต้นทาง - ปลายทาง จำนวน 8 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 2 ตุลาคม 2564 เป็นต้นไปจนกว่าจะมีคำสั่งเปลี่ยนแปลง
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า จากสถานการณ์ฝนตกหนักในหลายจังหวัดจนทำให้เกิดน้ำท่วม ส่งผลให้มีมวลน้ำไหลเข้าท่วมทางรถไฟ และพัดหินบนทางรถไฟไปกับกระแสน้ำ ช่วงระหว่างสถานีบ้านหมอ - หนองโดน จังหวัดสระบุรี ทำให้ไม่สามารถเดินรถในเส้นทางสายเหนือผ่านบริเวณดังกล่าวได้ การรถไฟฯ จึงจำเป็นต้องประกาศงดเดินขบวนรถสายเหนือ จำนวน 4 ขบวน และปรับเปลี่ยนสถานีต้นทาง - ปลายทาง จำนวน 8 ขบวน เพื่อให้เหมาะสมกับสถานการณ์และความปลอดภัยของผู้โดยสาร ตั้งแต่วันที่ 2 ตุลาคม 2564 เป็นต้นไปจนกว่าจะมีคำสั่งเปลี่ยนแปลง ดังนี้
1. งดเดินขบวนรถ จำนวน 4 ขบวน
- ขบวนรถด่วนพิเศษที่ 9/10 กรุงเทพ - เชียงใหม่ - กรุงเทพ
- ขบวนรถด่วนพิเศษที่ 7/8 กรุงเทพ - เชียงใหม่ - กรุงเทพ
2. ปรับเปลี่ยนสถานีต้นทาง – ปลายทางขบวนรถ จำนวน 8 ขบวน
- ขบวนรถชานเมืองที่ 301/302 กรุงเทพ - ลพบุรี – กรุงเทพ ปรับเปลี่ยนเป็น กรุงเทพ - บ้านหมอ - กรุงเทพ
- ขบวนรถเร็วที่ 109 กรุงเทพ - เชียงใหม่ ปรับเปลี่ยนเป็น ลพบุรี - เชียงใหม่
- ขบวนรถเร็วที่ 102 เชียงใหม่ - ชุมทางบางซื่อ ปรับเปลี่ยนเป็น เชียงใหม่ - ลพบุรี
- ขบวนรถธรรมดาที่ 201/202 กรุงเทพ - พิษณุโลก - กรุงเทพ ปรับเปลี่ยนเป็น ลพบุรี - พิษณุโลก - ลพบุรี
- ขบวนรถธรรมดาที่ 211/212 กรุงเทพ - ตะพานหิน - กรุงเทพ ปรับเปลี่ยนเป็น ลพบุรี - ตะพานหิน - ลพบุรี
​ ในส่วนความคืบหน้าขณะนี้ เจ้าหน้าที่การรถไฟฯ ได้ลงพื้นที่ตรวจสอบความเสียหายในเบื้องต้น พบว่า เส้นทางรถไฟช่วงบริเวณหลักกิโลเมตรที่ 113/5-116/1 ระดับน้ำท่วมสูงเหนือสันราง 25 เซนติเมตร พบความเสียหายมาก เนื่องจากหินบนทางรถไฟถูกพัดไปกับกระแสน้ำ ระบบอาณัติสัญญาณได้รับความเสียหาย อีกทั้งระดับน้ำยังคงเพิ่มสูงขึ้นอย่างต่อเนื่อง
สำหรับ ประชาชนที่ซื้อตั๋วโดยสารไว้ล่วงหน้า สามารถติดต่อขอคืนเงินค่าตั๋วโดยสารได้ที่สถานีรถไฟทุกแห่งทั่วประเทศ หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
วันศุกร์ที่ 10 ธันวาคม 2564
รมว.ยุติธรรม รับประกาศเกียรติคุณจากทูตออสเตรเลีย หลัง 2 ปีที่ผ่านมาจับมือปราบยาเสพติดอย่างเข้มข้น ลั่นเร่งพัฒนาทุกทางให้ทันคนค้า พร้อมประสานงานนานาชาติต่อเนื่อง ชี้เป็นรางวัลของทุก
นายสมศักดิ์ เทพสุทิน รมว.ยุติธรรม รับประกาศเกียรติคุณจากทูตออสเตรเลีย หลัง 2 ปีที่ผ่านมาจับมือปราบยาเสพติดอย่างเข้มข้น ลั่นเร่งพัฒนาทุกทางให้ทันคนค้า พร้อมประสานงานนานาชาติต่อเนื่อง ชี้เป็นรางวัลของทุกคนที่ช่วยกันทำงานหนัก เชื่อสถานการณ์จะดีขึ้นฯ
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า นายอัลลัน แมคคินนอน เอกอัครราชทูตออสเตรเลียประจำประเทศไทย ได้มอบประกาศเกียรติคุณให้กับตน ในฐานะ รมว.ยุติธรรม เพราะในช่วง 2 ปีที่ผ่านมา เราทั้ง 2 ประเทศ มีความร่วมมือระหว่าง สำนักงาน ป.ป.ส. และ ตำรวจสหพันธรัฐออสเตรเลีย ในเรื่องยาเสพติดมาตลอด จนล่าสุดประเทศไทยได้แจ้งเบาะแสการลักลอบนำเข้ายาเสพติดจนไปสู่การจับกุมได้ของกลางเป็นเฮโรอีน มูลค่า 120 ล้านบาท แต่ของกลางชุดดังกล่าวหากนำไปจำหน่ายในประเทศออสเตรเลียจะมีมูลค่าสูงกว่าไทย 10 เท่า โดยรางวัลนี้ตนเป็นเพียงผู้ขึ้นรับรางวัลเท่านั้น แต่แท้จริงแล้วรางวัลนี้คือของพวกเราทุกคนที่ทำงานหนักด้านยาเสพติดมาตลอด และตนได้ยืนยันกับนานาชาติว่า ประเทศไทยจะยังคงมุ่งมั่นในการสกัดกั้นยาเสพติดไปยังประเทศปลายทาง เราจะทำอย่างต่อเนื่อง เพิ่มความเข้มข้น ขอให้มั่นใจว่าเราไม่ได้นิ่งนอนใจกับปัญหา เราพัฒนาทุกทางให้เท่าทันกลุ่มผู้ค้ายาเสพติด ประเทศไทยพร้อมจะทำงานหนักและยินดีให้ความร่วมมือในทุกด้านกับนานาประเทศ และตนมั่นใจว่าสถานการณ์ยาเสพติดจะดีขึ้นเป็นลำดับหากพวกเราร่วมแรงร่วมใจในการปราบปราม
นายสมศักดิ์ กล่าวอีกว่า นอกจากนี้ตนต้องขอแสดงความยินดีกับผู้ที่ได้รับโล่เกียรติคุณองค์กรที่มีผลการปฏิบัติงานด้านการยึดและอายัดทรัพย์สินคดียาเสพติด 9 รางวัลโดยในระดับภาค 3 รางวัลได้แก่ ประเภทยอดเยี่ยม คือ ผู้บัญชาการตำรวจภูธรภาค 5 ประเภทดีเด่น คือ ผู้บัญชาการตำรวจภูธรภาค 6 และประเภทดีมาก คือ ผู้บัญชาการตำรวจปราบปรามยาเสพติด และยังมีรางวัลในระดับจังหวัด 6 รางวัล ได่แก่ 1. ผู้อำนวยการศูนย์อำนวยการป้องกันและปราบปรามยาเสพติดจังหวัดเชียงใหม่ 2. ผู้บังคับการตำรวจภูธรจังหวัดเชียงใหม่ 3. ผู้อำนวยการศูนย์อำนวยการป้องกันและปราบปรามยาเสพติดจังหวัดตาก 4. ผู้บังคับการตำรวจภูธรจังหวัดตาก 5.ผู้อำนวยการศูนย์อำนวยการป้องกันและปราบปรามยาเสพติดจังหวัดลำพูน และ 6.ผู้บังคับการตำรวจภูธรจังหวัดลำพูน
"วันนี้ประเทศไทยได้ประกาศใช้ประมวลกฎหมายยาเสพติดฉบับใหม่แล้ว การปรับแก้เพื่อให้ทันสมัยเท่าทันกลุ่มผู้ค้ายาเสพติด เจ้าหน้าที่ด้านยาเสพติดจะทำงานได้ง่ายขึ้น สามารถเดินหน้ายึดอายัดทรัพย์ย้อนหลังได้ถึง 10 ปี และยังดึงความร่วมมือจากประชาชน เพราะมีรางวัลนำจับที่จะแบ่งให้กับประชาชนที่ช่วยงานส่วนนี้ถึง 500 ล้านบาท และอีกหนึ่งข้อดี คือศาลสามารถใช้ดุลยพินิจในการกำหนดโทษหรือใช้มาตรการทางเลือกอื่นได้ตามความเหมาะสมกับระดับความร้ายแรงของการกระทำผิด และที่สำคัญผู้ติดยาเสพติดจะได้รับการบำบัดด้วยกระบวนการทางสาธารณสุขและให้โอกาสผู้เสพ หรือครอบครองเพื่อเสพสมัครใจเข้าบำบัดรับการรักษาแทนการดำเนินคดีทางอาญา และผมต้องขอบคุณทุกท่าน การปราบปรามยาเสพติด ไม่ใช่เป็นหน้าที่ขององค์กรใดองค์กรหนึ่ง พวกท่านเสียสละทำงานอย่างหนักมาโดยตลอด ผมรับรู้ ผมรับทราบ จากนี้เราต้องช่วยกันบูรณาการ เพื่อสังคมไทยที่ดี ลูกหลานจะได้ห่างไกลจากยาเสพติด ผมจะเป็นกำลังใจและเคียงข้างเจ้าหน้าที่ทุกท่าน ขอให้ทุกท่านโชคดี ปลอดภัยในการปฎิบัติหน้าที่" นายสมศักดิ์ กล่าว
วันเสาร์ที่ 2 เมษายน 2565
นายกรัฐมนตรีย้ำเตือนประชาชนรู้ทันกลลวงใหม่แก๊งคอลเซ็นเตอร์ “อย่าโอน” ล่าสุดหลอกค่าเทอม ล้วงข้อมูลไปหลอกเหยื่ออีกทอด
นายกรัฐมนตรีย้ำเตือนประชาชนรู้ทันกลลวงใหม่แก๊งคอลเซ็นเตอร์ “อย่าโอน” ล่าสุดหลอกค่าเทอม ล้วงข้อมูลไปหลอกเหยื่ออีกทอด
วันที่ 2 เมษายน 2565นางสาวรัชดา ธนาดิเรก รองโฆษกประจำสำนักนายก เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำเตือนประชาชนรู้ทัน กลลวงใหม่แก๊งคอลเซ็นเตอร์ อย่าหลงเชื่อ โอนเงินให้มิจฉาชีพ
นางสาวรัชดาฯ กล่าวว่า ปัจจุบัน มิจฉาชีพปรับเปลี่ยนพฤติกรรมการหลอกลวงมาหลากหลายรูปแบบเพิ่มเติมจากรูปแบบเดิม ไม่ว่าจะในไลน์กลุ่มการศึกษา ไลน์รับนักเรียนหรือไลน์ต่าง ๆ ซึ่งได้มีการให้จ่ายค่าเทอมโดยอ้างว่าจ่ายแล้วได้เรียน 100% และมาควบคู่กับการทำประกันโควิด 19 โดยระบุให้โอนเข้าไปในบัญชีมิจฉาชีพ รวมทั้งมีมิจฉาชีพที่แอบอ้างเป็นครูธุรการเงินประจำโรงเรียน โดยใช้ชื่อและรูปโปรไฟล์ Facebook ของครูการเงิน เพื่อสร้าง open chat สำหรับติดต่อกับผู้ปกครองของนักเรียนเพื่อหาประโยชน์โดยมิชอบ
มากไปกว่านั้น "แก๊งคอลเซ็นเตอร์" ยังได้เปลี่ยนกลโกงใหม่ให้แยบยลอ้างเป็นเจ้าหน้าที่กระบวนการยุติธรรม ติดต่อไปยังหน่วยงานภาครัฐ และเอกชนหลอกเอาข้อมูลของประชาชนไปหลอกเหยื่ออีกทอด โดยการหลอกลวง มุ่งเน้นไปยังหน่วยงานภาครัฐ และองค์กรเอกชนมากขึ้น ซึ่งมิจฉาชีพจะแอบอ้างเป็นเจ้าหน้าที่จากหน่วยงานกระบวนการยุติธรรม เช่น อัยการ ศาล ปปช. ปปท. และหน่วยงานอื่นๆ โทรเข้าไปยังหน่วยงานภาครัฐและภาคเอกชนต่างๆ อ้างว่าต้องการประสานงาน หรือขอความร่วมมือในการติดตามบุคคลเพื่อขอหมายจจับ หรือต้องการข้อมูลส่วนบุคคลต่างๆ ของประชาชนที่เป็นเป้าหมาย บางครั้งอาจจะมีการหลอกให้ทางเจ้าหน้าที่ติดต่อไปหาเป้าหมายโดยตรง เพื่อสร้างความนน่าเชื่อถือก่อน จากนั้นแก๊งคอลเซ็นเตอร์จะโทรไปหาเป้าหมายเพื่อหลอกลวงเหยื่ออีกครั้ง
"นายกรัฐมนตรีขอให้ทุกคนมีสติ อย่าตื่นตระหนกหลงเชื่อเมื่อรับสายคนไม่รู้จัก อ้างและบอกให้ทำในสิ่งที่ผิดไปจากปกติ โดยเฉพาะเรื่องเกี่ยวกับการเงิน ขอให้สันนิษฐานว่าเป็นมิจฉาชีพ หากไม่แน่ใจให้ปรึกษาเจ้าหน้าที่ของรัฐ พร้อมกันนี้ นายกรัฐมนตรีได้ชื่นชมประชาชนที่อัดคลิปแล้วนำมาเผยแพร่ผ่านโซเซียล ทำให้ประชาชนรับทราบรู้ทันเล่ห์เหลี่ยมกลโกงมิจฉาชีพในรูปแบบต่างๆ มากยิ่งขึ้น" นางสาวรัชดาฯ กล่าว
วันเสาร์ที่ 19 กุมภาพันธ์ 2565
โฆษกรัฐบาลสวน “พิธา” ย้อนดูตัวเองอย่าปั้นคำสวยหรูแต่ไม่ลงมือทำ คิดแต่จะล้มล้าง แขวะไม่เชื่อว่ามีคุณสมบัติผู้นำยุคใหม่เช่นกัน ย้ำ “นายกฯ” ผู้นำตัวจริงของประชาชน
โฆษกรัฐบาลสวน “พิธา” ย้อนดูตัวเองอย่าปั้นคำสวยหรูแต่ไม่ลงมือทำ คิดแต่จะล้มล้าง แขวะไม่เชื่อว่ามีคุณสมบัติผู้นำยุคใหม่เช่นกัน ย้ำ “นายกฯ” ผู้นำตัวจริงของประชาชน ทำงานเป็น ซื่อสัตย์สุจริต
วันที่ 19 ก.พ. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยถึงกรณีที่นายพิธา ลิ้มเจริญรัตน์หัวหน้าพรรคก้าวไกล อภิปรายระบุพลเอก ประยุทธ์ จันทร์โอชา นายกรัฐมนตรีและ รมว.กลาโหม ไม่มีคุณสมบัติของผู้นำในศตวรรษที่ 21 ว่า สิ่งที่นายพิธาพูดนั้นเป็นทฤษฎีที่สวยหรู เชื่อว่าทุกคนอยากเห็นผู้นำแบบนั้น แต่ก็ไม่เชื่อว่านายพิธาจะทำได้สำเร็จเช่นกัน เป็นเพียงแค่การปั้นคำพูดสร้างวาทกรรมแต่ไม่ได้ลงมือทำย่อมไม่รู้ว่าอะไรคือของจริง อะไรคือความเพ้อฝัน จึงต้องย้อนดูตัวเองด้วย ที่ผ่านมาก็พิสูจน์ให้เห็นแล้วว่านายพิธาไม่ได้สนใจทำงานจริงจัง แต่จ้องจะสร้างภาพและหาโอกาสสร้างคะแนนนิยมให้ตัวเองเสมอ หวังยืมมือม็อบกลุ่มต่าง ๆ มาล้มรัฐบาล และหากคิดว่าตัวเองมีคุณสมบัติแบบที่อภิปรายก็คงเข้าข้างตัวเองมากเกินไป หรือหากเป็นเช่นนั้นจริง ผู้นำที่ลึก ๆ แล้วมีเจตนาต้องการล้มล้างสิ่งดีงามของประเทศชาติบ้านเมืองโดยอ้างว่าเพื่อความทันสมัย ทันโลก กล้าหาญ ก็ถือว่าเป็นเรื่องที่รับไม่ได้ และไม่ควรฝากอนาคตไว้ด้วยอย่างแน่นอน
นายธนกร กล่าวอีกว่า การจะตัดสินว่าพลเอก ประยุทธ์ฯ หรือใครก็ตามมีคุณสมบัติเหมาะจะเป็นผู้นำหรือไม่นั้นคงไม่ใช่ให้นายพิธาเป็นผู้ตัดสิน เพราะผู้ตัดสินตัวจริงคือประชาชน นอกจากนี้นายพิธาไม่เคยสัมผัส เรียนรู้ หรือทำงานร่วมกับพลเอก ประยุทธ์ฯ ย่อมไม่มีทางรู้ว่าที่จริงแล้วท่านนายกฯ เป็นอย่างไร ในขณะที่ตนมีโอกาสใกล้ชิดจึงเห็นว่า พลเอก ประยุทธ์ฯ มีความเป็นผู้นำสูง รับฟังความคิดเห็นของทุกฝ่าย ติดตามสถานการณ์บ้านเมืองและต่างประเทศอยู่ตลอดเวลา มีความกล้าหาญเด็ดเดี่ยว มีความซื่อสัตย์สุจริตเป็นที่ประจักษ์และมีทีมงานที่เชี่ยวชาญทั้ง ครม.และที่ปรึกษาด้านต่าง ๆ ซึ่งรวมถึงด้านสาธารณสุข เศรษฐกิจ และเทคโนโลยีที่ร่วมกันทำงานเพื่อประเทศชาติด้วยความมุ่งมั่นตั้งใจ จริงใจ ไม่สร้างภาพ เหมือนกับอีกหลาย ๆ คน
วันศุกร์ที่ 15 ตุลาคม 2564
รัฐมนตรีว่าการกระทรวงยุติธรรม หารือ ผบ.ตร.เมียนมา ถกความร่วมมือปราบยาเสพติด พร้อมสนับสนุนแก้ปัญหาในทุกมิติ พร้อมมอบฟ้าทะลายโจร 5 แสนเม็ดช่วยโควิด
รัฐมนตรีว่าการกระทรวงยุติธรรม หารือ ผบ.ตร.เมียนมา ถกความร่วมมือปราบยาเสพติด พร้อมสนับสนุนแก้ปัญหาในทุกมิติ พร้อมมอบฟ้าทะลายโจร 5 แสนเม็ดช่วยโควิด พล.ท.ตาน ไหลค์ ขอบคุณความสัมพันธ์ชื่นมื่น เล็งช่วยดันไทยนั่งเก้าอี้ CND
เมื่อวันที่ 15 ต.ค. 2564 ในระหว่างการประชุมรัฐมนตรีอาเซียนด้านยาเสพติด ครั้งที่ 7 (AMMD) นายสมศักดิ์ เทพสุทิน รัฐมนตรีว่าการกระทรวงยุติธรรม ได้หารือนอกรอบกับ พล.ท.ตาน ไหลค์ รมช.มหาดไทย และ ผบ.ตร.เมียนมา โดยนายสมศักดิ์ กล่าวว่า ขอขอบคุณรัฐบาลเมียนมาที่ให้การสนับสนุนการดำเนินงานของประเทศไทยในการร่วมกันแก้ไขปัญหายาเสพติด ทั้งในระดับทวิภาคี อนุภูมิภาคลุ่มแม่น้ำโขง และระหว่างประเทศ โดยเฉพาะอย่างยิ่งในการสนับสนุนบทบาทของประเทศไทยในเวทีคณะกรรมาธิการยาเสพติด (CND) และขอขอบคุณประเทศเมียนมาที่ร่วมปฏิบัติการตามแผนปฏิบัติการร่วมสามเหลี่ยมทองคำ 1511 ภายใต้แผนปฏิบัติการร่วมแม่น้ำโขงปลอดภัย เพื่อการควบคุมยาเสพติด 6 ประเทศอย่างจริงจังมาโดยตลอด และในปีหน้าประเทศไทยจะได้มีการเสนอต่อแผนดังกล่าวออกไป และเชื่อว่าจะได้รับการสนับสนุนเป็นอย่างดีจากประเทศเมียนมา ซึ่งถือว่าเป็นพันธมิตรที่สำคัญที่สุดของประเทศไทยในการแก้ไขปัญหายาเสพติด ประเทศไทยมั่นใจ เป็นอย่างยิ่งว่าภายใต้การกำกับดูแลของพล.ท.ตาน ไหลค์ ความร่วมมือด้านการปราบปรามยาเสพติดระหว่างสองประเทศจะต้องมีความเข้มข้นมากยิ่งขึ้นอย่างแน่นอน
"ประเทศไทยยินดีสนับสนุนเมียนมาในการแก้ไขปัญหายาเสพติดในทุกมิติรวมทั้งการดำเนินงานด้านการพัฒนาทางเลือก เพื่อพัฒนาคุณภาพชีวิตของประชาชนชาวเมียนมา และหวังว่าเมื่อสถานการณ์โควิด-19 คลี่คลายจะได้พบกันเพื่อหารือถึงแนวทางการทำงานร่วมกัน ทั้งนี้กระทรวงยุติธรรมในนามของรัฐบาลไทยยินดีให้การสนับสนุนและขอมอบยาฟ้าทะลายโจรให้แก่รัฐบาลเมียนมา 500,000 เม็ด ซึ่งได้ผ่านการรับรองทางเภสัชกรรมเรียบร้อยแล้ว เพื่อนำไปใช้รักษาผู้ป่วยโควิด-19 ด้วย" นายสมศักดิ์ กล่าว
ด้านพล.ท.ตาน ไหลค์ กล่าวว่า ประเทศไทยเป็นเพื่อนบ้านที่ให้ความร่วมมือในการป้องกันและปราบปรามยาเสพติดที่ดีมาตลอด ซึ่งที่ผ่านมาเราได้ร่วมกันสร้างผลงานจนเป็นที่ประจักษ์ให้ทั่วโลกได้เห็น เช่น ปฏิบัติการร่วมสามเหลี่ยมทองคำ 1511 การควบคุมยาเสพติดในกลุ่มน้ำโขง และตนกับนายวิชัย ไชยมงคล เลขาธิการ ป.ป.ส.ของไทย ทำงานร่วมกันมานาน ทำให้งานมีประสิทธิภาพ ตนขอขอบคุณประเทศไทยที่สนับสนุนพวกเราอย่างเต็มที่มาตลอดและหวังว่าจะได้รับการสนับสนุนต่อไป และทางเมียนมาพร้อมที่จะสนับสนุนประเทศไทยในการลงสมัครเป็นสมาชิกคณะกรรมาธิการยาเสพติด (CND) ด้วย และสุดท้ายขอขอบคุณความห่วงใยสถานการณ์โควิดในเมียนมาและมอบยาฟ้าทะลายโจรให้แก่เรา
วันจันทร์ที่ 21 มีนาคม 2565
PM orders concerned agencies to provide full and equitable assistance to Russian and Ukrainian tourists
PM orders concerned agencies to provide full and equitable assistance to Russian and Ukrainian tourists
March 18, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-chahas closely followed up on the assistance offerred to Russian and Ukrainian tourists in Thailand who have been affected by the ongoing dispute between the two countries. Ministry of Tourism and Sports has estimated that approx. 8,000 tourists (7,000 Russians and 1,000 Ukrainians) have been stranded in Thailand, most of whom are in Phuket and Surat Thani provinces. Assistance includes provision of alternate methods of payment, shelters during their wait for a repatriation flight, and Hotline interpreters, among others.
According to the Government Spokesperson, most of the tourists have sought help on the extension of stay in Thailand, on which the Immigration Office has closely coordinated with the Russian Embassy in Thailand. Tourists may opt for the 3rdairline to travel back home, such asQatar AirwaysorTurkish Airlines, in the wake of the cancellation of flights scheduled with Russian airlines. Ministry of Tourism and Sports are also providing shelters, food, and other needed assistance to Russian and Ukrainian tourists.
With regard to the payment problem, Ministry of Finance and the Bank of Thailand have carried out publicity to inform the affected tourists of alternate money transfer systems, such asTransferWise, Western Union, andMoneyGram, which are available for service at both commercial banks (Siam Commercial Bank, KBANK, and Government’s Savings Bank) and non-banks (Central, Thai Post, and Sawasdee shop). The tourists will be made aware of other money sending systems through 3 channels: 1) commercial banks, 2) Tourism Authority of Thailand, through tourism business networks, and 3)Phuket Tourist Association and the Thai Hotel Association Southern Chapter.
The Prime Minister assigned Ministry of Tourism and Sports as core agency to integrate cooperation with other concerned agencies in a bid to provide comprehensive and equitable help to both Russian and Ukrainian tourists. The Embassy of Russia and the Embassy of Ukraine to Thailand have closely been liaised by concerned agencies. The Prime Minister has regularly been updated on the situation and operations. He affirmed Thailand’s full assistance to tourists of all nationalities as the country is friend, not foe, to all sides. The Thai Government has placed priority on the humanitarian assistance to both Russians and Ukrainians in Thailand. Tourists may rest assured that the Thai Government would take good care of and help them to the best of its ability.
วันจันทร์ที่ 9 พฤษภาคม 2565
เปิดแล้ว! ด่านพรมแดน มาเลย์ - ไทย - ลาว รับนโยบายท่องเที่ยว 2 ประเทศ 1 จุดหมาย ร่วมฟื้นฟูเศรษฐกิจชายแดน
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ยินดีที่ประเทศเพื่อนบ้านขานรับนโยบายเปิดประเทศร่วมกัน ตอกย้ำนโยบายส่งเสริมการท่องเที่ยวแบบ 2 ประเทศ 1 จุดหมาย โดยมาเลเซียได้เปิดด่านพรมแดน 3 ด่านที่ติดกับ จ.นราธิวาส ได้แก่ ด่านถาวรเปิงกาลันกุโบร์ - ด่านตาบา ด่านบูกิตบุหงา - ด่านบูเก๊ะตา และด่านรันเตาปันยัง - ด่านสุไหงโก-ลก โดยต้อนรับผู้ได้รับวัคซีนป้องกันโควิด-19 อย่างน้อย 2 เข็ม และลงทะเบียนผ่านแอปพลิเคชัน Mysejahtera ล่วงหน้า 2 วัน
.
ส่วน สปป.ลาว เปิดด่านสากลทุกด่านเต็มรูปแบบ ใช้เพียงผลตรวจ ATK ภายใน 48 ชั่วโมงก่อนออกเดินทางจากประเทศต้นทาง และไม่ต้องมีการตรวจเชื้อซ้ำเมื่อถึง สปป.ลาว ทั้งนี้ การเปิดด่านชายแดนดังกล่าวถือเป็นการแสดงถึงความสัมพันธ์ที่ใกล้ชิดระหว่าง 2 ประเทศ พร้อมสนับสนุนให้ประชาชนสามารถเดินทางไปมาหาสู่กันมากขึ้น เพื่อพื้นฟูเศรษฐกิจตามแนวชายแดนร่วมกัน
.
อ่านเพิ่มเติม คลิก >>https://www.thaigov.go.th/news/contents/details/54351
#ไทยคู่ฟ้า#ร่วมต้านโควิด19
-------------------
วันพุธที่ 28 กรกฎาคม 2564
มท. ประสานผู้ว่าฯ ทุกจังหวัด แจ้ง อปท. ทุกแห่ง ปฏิบัติตามแนวทางการเบิกค่าใช้จ่ายในการจัดตั้ง Quarantine และ Community Isolation
มท. ประสานผู้ว่าฯ ทุกจังหวัด แจ้ง อปท. ทุกแห่ง ปฏิบัติตามแนวทางการเบิกค่าใช้จ่ายในการจัดตั้ง Quarantine และ Community Isolation เพื่อป้องกัน ระงับโรค และรักษาพยาบาลโควิด-19 ได้ตามความจำเป็น เหมาะสม และประหยัด
วันนี้ (28 ก.ค.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า ตามข้อกำหนด ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 1) ข้อ 7 (3) กำหนดให้โรงพยาบาล สถานพยาบาล หรือหน่วยงานที่มีหน้าที่และอำนาจในการป้องกันและดูแลรักษาผู้ปวยทั้งภาครัฐ และเอกชน จัดหายา เวชภัณฑ์ เครื่องมือในการตรวจโรค เครื่องช่วยในการหายใจ และอุปกรณ์อื่น ๆ ที่จำเป็น ให้เพียงพอตามมาตรฐานที่กระทรวงสาธารณสุขกำหนดหรือแนะนำ และให้รวมถึงการเตรียมบุคลากรทางการแพทย์จากแหล่งต่าง ๆ และการเตรียมสถานที่กักกัน สถานที่คุมไว้สังเกตหรือเตียงเพื่อรองรับผู้ป่วย ที่อาจเพิ่มจำนวนขึ้นโดยขอความร่วมมือดัดแปลงสถานที่ต่าง ๆ เช่น โรงแรม โรงเรียน มหาวิทยาลัย หอประชุม สถานที่ปฏิบัติธรรม ศาลาวัด อาคารของเอกชน ที่ยังไม่ได้ใช้งานหรือสถานที่ราชการ สถานที่เอกชนอื่น ๆ เป็นโรงพยาบาลชั่วคราว ซึ่งกระทรวงมหาดไทยได้แจ้งแนวทางการดำเนินการและการใช้จ่ายงบประมาณในการดำเนินการป้องกัน ควบคุม และรักษาโรคติดเชื้อไวรัสโคโรนา 2019 (โควิด - 19) กรณีองค์กรปกครองส่วนท้องถิ่นได้รับมอบหมายจากผู้ว่าราชการจังหวัด ให้รับผิดชอบหรือร่วมดำเนินการกับหน่วยงานอื่นในการจัดตั้งสถานที่ควบคุมเพื่อสังเกตการเริ่มป่วย (Quarantine) โรงพยาบาลสนามระดับพื้นที่ ศูนย์พักคอยและการแยกกักตัวที่บ้าน (Community Isolation และ Home Isolation)
.
นายฉัตรชัย พรหมเลิศ กล่าวว่า เพื่อให้การดำเนินการป้องกัน ระงับโรค และการรักษาพยาบาลในสถานการณ์การแพร่ระบาดของโรคติดเชื้อไวรัสโคโรนา 2019 (โควิด - 19) ขององค์กรปกครองส่วนท้องถิ่นเป็นไปด้วยความคล่องตัว รวดเร็ว มีประสิทธิภาพ และเป็นไปตามตามระเบียบกระทรวงมหาดไทยว่าด้วยการเบิกค่าใช้จ่ายในการบริหารงานขององค์กรปกครองส่วนท้องถิ่น พ.ศ. 2562 โดยในกรณีที่องค์กรปกครองส่วนท้องถิ่นมีความจำเป็นต้องเบิกค่าใช้จ่ายรายการอื่นใดที่จำเป็นในการดำเนินการสถานที่ควบคุมเพื่อสังเกตการเริ่มป่วย (Quarantine) โรงพยาบาลสนามระดับพื้นที่ และศูนย์พักคอย (Community Isolation) เช่น ค่าวัสดุ ค่าครุภัณฑ์ ค่าสาธารณูปโภค เป็นต้น ให้ผู้บริหารองค์กรปกครองท้องถิ่น พิจารณาเบิกจ่ายได้เท่าที่จ่ายจริงตามความจำเป็น เหมาะสม และประหยัด ทั้งนี้ ให้คำนึงถึงสถานะทางการเงินการคลังขององค์กรปกครองส่วนท้องถิ่น
วันศุกร์ที่ 22 เมษายน 2565
ธ.ก.ส. จับมือไปรษณีย์ไทยเพิ่มช่องทางการถอนเงินสด
ธ.ก.ส.ร่วมกับไปรษณีย์ไทย อำนวยความสะดวกให้ลูกค้าผู้ถือบัตรเดบิต ธ.ก.ส. ในการเข้าถึงช่องทางการถอนเงินที่ง่ายและหลากหลายมากขึ้น โดยไม่จำเป็นต้องเดินทางไปสาขา ด้วยบริการถอนเงินสดผ่านเครื่องรับชำระเงิน (EDC Cash Out) ที่เคาน์เตอร์ไปรษณีย์ไทย
ธนาคารเพื่อการเกษตรและสหกรณ์การเกษตร (ธ.ก.ส.) ร่วมมือกับบริษัท ไปรษณีย์ไทย จำกัด เปิดอำนวยความสะดวกให้ลูกค้าผู้ถือบัตรเดบิต ธ.ก.ส. ในการเข้าถึงช่องทางการถอนเงินที่ง่ายและหลากหลายมากขึ้น โดยไม่จำเป็นต้องเดินทางไปสาขา ด้วยบริการถอนเงินสดผ่านเครื่องรับชำระเงิน (EDC Cash Out) ที่เคาน์เตอร์ไปรษณีย์ไทยในวงเงินสูงสุดไม่เกิน 5,000 บาทต่อวัน และทุก ๆ การถอนเงินมีค่าธรรมเนียม 10 บาทต่อรายการ ซึ่งรวมอยู่ในวงเงินดังกล่าว ลูกค้าสามารถใช้บริการได้ที่ไปรษณีย์ไทย ทุกสาขาทั่วประเทศใกล้บ้าน ตั้งแต่บัดนี้เป็นต้นไป
วันพุธที่ 2 กุมภาพันธ์ 2565
สถาบันพระบรมราชชนก ลงนามความร่วมมือ 17 หน่วยงาน สร้างเครือข่ายพัฒนาองค์ความรู้ด้านสุขภาพ
สถาบันพระบรมราชชนก กระทรวงสาธารณสุข ลงนามความร่วมมือ 17 หน่วยงาน สร้างเครือข่ายพัฒนาองค์ความรู้ด้านสุขภาพ ผลิตและพัฒนาบุคลากรด้านสุขภาพตามความต้องการของกระทรวงสาธารณสุขช่วยเสริมสร้างประสิทธิภาพและความแข็งแกร่งของระบบบริการสุขภาพของประเทศ
วันนี้ (2 กุมภาพันธ์ 2565) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร 17 หน่วยงาน ลงนามบันทึกข้อตกลงความร่วมมือทางวิชาการกับศาสตราจารย์พิเศษนายแพทย์วิชัย เทียนถาวร อธิการบดีสถาบันพระบรมราชชนก
โดยนายอนุทิน กล่าวว่า พระราชบัญญัติสถาบันพระบรมราชชนก พ.ศ.2562 ได้ประกาศใช้เป็นกฎหมายและมีผลใช้บังคับตั้งแต่ 6 เมษายน 2562 ส่งผลให้สถาบันพระบรมราชชนก มีฐานะเป็นนิติบุคคลและเป็นส่วนราชการ ในสังกัดกระทรวงสาธารณสุข โดยเป็นสถาบันอุดมศึกษาเฉพาะทางด้านวิทยาศาสตร์สุขภาพที่มีความเท่าเทียมกับมหาวิทยาลัยต่าง ๆ มีพันธกิจหลักที่สำคัญ 4 ประการ คือ การผลิตบัณฑิต การวิจัย การให้บริการทางวิชาการแก่สังคม และการทะนุบำรุงศิลปวัฒนธรรม ซึ่งการลงนามความร่วมมือในครั้งนี้จะช่วยสร้างเครือข่ายความร่วมมือในการผลิตและการพัฒนาบุคลากรตามความต้องการของกระทรวงสาธารณสุข มีการจัดการศึกษา ส่งเสริมวิชาการและวิชาชีพ การสอน การวิจัย การพัฒนานวัตกรรมให้บริการทางวิชาการแก่สังคม ทำให้เกิดการพัฒนาองค์ความรู้ด้านสุขภาพและพัฒนาระบบสุขภาพของกระทรวงสาธารณสุขต่อไป
“การสร้างเครือข่ายความร่วมมือทางวิชาการนี้ ถือเป็นความร่วมมือระดับชาติที่เป็นประโยชน์อย่างยิ่งทำให้เกิดการผลิตบุคลากรด้านการแพทย์และสาธารณสุขที่มีคุณภาพ ช่วยเสริมสร้างประสิทธิภาพและความแข็งแกร่งของระบบบริการสุขภาพของประเทศไทยได้เป็นอย่างดี” นายอนุทินกล่าว
สำหรับหน่วยงานที่ลงนามความร่วมมือทางวิชาการในครั้งนี้ ประกอบด้วย สำนักงานปลัดกระทรวงสาธารณสุข กรมการแพทย์ กรมควบคุมโรค กรมอนามัย กรมสุขภาพจิต กรมวิทยาศาสตร์การแพทย์ กรมสนับสนุนบริการสุขภาพ กรมการแพทย์แผนไทยและการแพทย์ทางเลือก สำนักงานคณะกรรมการอาหารและยา องค์การเภสัชกรรม สถาบันการแพทย์ฉุกเฉินแห่งชาติ สำนักงานหลักประกันสุขภาพแห่งชาติ สถาบันวิจัยระบบสาธารณสุขสำนักงานกองทุนสนับสนุนการสร้างเสริมสุขภาพ สถาบันรับรองคุณภาพสถานพยาบาล (องค์การมหาชน) และโครงการสนับสนุนการพัฒนางานประจำสู่งานวิจัยระดับประเทศ
************************************** 2 กุมภาพันธ์ 2565
วันพฤหัสบดีที่ 28 ตุลาคม 2564
ลูกจ้างบริลเลียนท์ฯ เฮ! ก.แรงงาน เปิดทางปรับเพิ่มอัตราการจ่ายเงินสงเคราะห์สูงขึ้น
ก.แรงงาน ไม่ทอดทิ้งอดีตลูกจ้าง บจก.บริลเลียนท์ เผยมติคณะกรรมการกองทุนสงเคราะห์ลูกจ้าง เห็นชอบในหลักการให้แก้ไขปรับเพิ่มอัตราการจ่ายเงินสงเคราะห์ให้สูงขึ้น เร่งให้เสร็จภายในเดือนพฤศจิกายนนี้ พร้อมเสนอประกาศในราชกิจจานุเบกษามีผลบังคับใช้โดยเร็วที่สุด
นายบุญชอบ สุทธมนัสวงษ์ ปลัดกระทรวงแรงงานเปิดเผยถึง กรณี สหภาพแรงงานไทรอัมพ์อินเตอร์เนชั่นแนล แห่งประเทศไทย ซึ่งเป็นตัวแทนลูกจ้างบริษัท บริลเลียนท์ อัลไลแอนซ์ ไทย โกลบอล จำกัด เดินทางมายังกระทรวงแรงงาน จำนวนประมาณ 50 คน เมื่อวันพฤหัสบดีที่ 28 ตุลาคม พ.ศ. 2564 เวลา 10.00 น.เพื่อติดตามผลการประชุมคณะกรรมการกองทุนสงเคราะห์ลูกจ้างในการช่วยเหลือลูกจ้าง บจก.บริลเลียนท์ฯ กรณีขอให้แก้ไขระเบียบกองทุนสงเคราะห์ลูกจ้าง ให้ขยายอัตราการจ่ายเงินกองทุน โดยในวันนี้นายสุชาติ ชมกลิ่น รัฐมนตรีว่าการกระทรวงแรงงานได้มอบหมายให้ต้อนรับกลุ่มตัวแทนลูกจ้างและชี้แจงทำความเข้าใจผลการพิจารณาให้ความช่วยเหลือ ซึ่งตนในฐานะประธานคณะกรรมการกองทุนสงเคราะห์ลูกจ้างได้จัดประชุมคณะกรรมการฯ ครั้งที่ 14/2564 คณะกรรมการได้พิจารณาถึงหลักการและเหตุผล จึงมีมติเห็นชอบในหลักการให้มีการแก้ไขปรับปรุงระเบียบเพิ่มอัตราการจ่ายเงินสงเคราะห์ให้สูงขึ้นจากเดิม โดยมอบอนุกรรมการฯ จัดประชุมศึกษาแนวทางและอัตราการปรับเพิ่มที่เหมาะสม และวิเคราะห์ข้อมูลที่เกี่ยวข้องให้แล้วเสร็จในช่วงต้นเดือนพฤศจิกายน 2564 พร้อมนำเสนอคณะกรรมการฯ พิจารณาในการประชุม ครั้งที่ 15/2564 ภายในเดือนเดียวกัน ทั้งนี้ ได้มาพบกลุ่มตัวแทนลูกจ้างเพื่อชี้แจงมติคณะกรรมการให้รับทราบโดยจะเร่งดำเนินการแก้ไขระเบียบดังกล่าวและนำเสนอเพื่อประกาศในราชกิจจานุเบกษา ให้มีผลบังคับใช้โดยเร็วที่สุด ซึ่งกลุ่มตัวแทนลูกจ้างมีความพึงพอใจ โดยนางสาวธนพร วิจันทร์ แกนนำคนหนึ่งได้กล่าวขอบคุณรัฐบาล กระทรวงแรงงาน คณะกรรมการกองทุนฯ ซึ่งเป็นผู้แทนจากสภาองค์การนายจ้าง สภาองค์การลูกจ้าง และเจ้าหน้าที่ รวมถึงผู้ที่เกี่ยวข้องที่ได้ทำงานช่วยเหลือลูกจ้าง บจก.บริลเลียนท์ฯ อย่างเต็มที่ และปรบมือขอบคุณและให้กำลังใจการทำงานในครั้งนี้
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กระทรวงแรงงานได้ให้ความช่วยเหลือกรณีลูกจ้างบริษัท บริลเลียนท์ฯ ที่ถูกเลิกจ้างจำนวน 1,388 คน เมื่อวันที่ 11 มีนาคม 2564 เนื่องจากนายจ้างปิดกิจการและไม่ได้รับเงินชดเชย ซึ่งผลการดำเนินการให้ความช่วยเหลือนั้น ได้จ่ายเงินสงเคราะห์จากกองทุนสงเคราะห์ลูกจ้างให้แก่ลูกจ้างที่มีสิทธิได้รับจำนวน 1,231 คน เป็นเงินจำนวน 22,321,856 บาท และจ่ายเงินประกันการว่างงานแก่ลูกจ้าง เป็นเงินจำนวน 65,540,768 บาท หากมีการปรับแก้ระเบียบตามมติคณะกรรมการฯ ในวันนี้ นอกจากจะส่งผลให้ลูกจ้างของบริษัท บริลเลียนท์ฯ ได้รับเงินสงเคราะห์เพิ่มขึ้นจากเดิมแล้ว ลูกจ้างของบริษัทอื่นที่ได้รับความเดือดร้อนจากกรณีนายจ้างไม่จ่ายค่าชดเชยและเงินอื่นตามกฎหมายคุ้มครองแรงงานจะได้รับสิทธิเงินสงเคราะห์เพิ่มขึ้นด้วย ซึ่งกรมสวัสดิการและคุ้มครองแรงงานจะได้เร่งดำเนินการให้เป็นไปตามมติคณะกรรมการฯ และนโยบายของนายสุชาติ ชมกลิ่น รัฐมนตรีว่าการกระทรวงแรงงาน ที่ให้ดูแล ช่วยเหลือลูกจ้างที่ได้รับความเดือดร้อนในทุกกลุ่มอาชีพโดยเร่งด่วนต่อไป
วันอังคารที่ 23 สิงหาคม 2565
ศบค.ขยายเวลาให้นักท่องเที่ยวพำนักในไทย เพิ่มรายได้ด้านการท่องเที่ยว
วันเสาร์ที่ 20 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.เห็นชอบขยายระยะเวลาการพำนักของผู้เดินทางเข้าราชอาณาจักรไทย ให้นักท่องเที่ยวจากต่างประเทศที่ได้รับยกเว้นการตรวจลงตรา ทั้งที่ไทยให้ฝ่ายเดียวและที่มีความตกลงระหว่างกัน จากพำนักได้ไม่เกิน 30 วัน เป็นไม่เกิน 45 วัน และขยายเวลาพำนักสำหรับผู้ได้รับ Visa on Arrival จากไม่เกิน 15 วันเป็นไม่เกิน 30 วัน มีผลตั้งแต่วันที่ 1 ต.ค. 2565 – 31 มี.ค.2566 เพื่อกระตุ้นให้เกิดการเดินทางและให้นักท่องเที่ยวมีเวลาพำนักและใช้จ่ายในประเทศไทยเพิ่มมากขึ้น เป็นส่วนหนึ่งในการฟื้นฟูเศรษฐกิจ เยียวยาผลกระทบจากสถานการณ์โควิด-19 ทั้งนี้ ได้ขยายเวลาประกาศสถานการณ์ฉุกเฉินทั่วราชอาณาจักรต่อไปอีก 2 เดือน คือ 1 ส.ค.-30 ก.ย.65 เพื่อรักษาความเป็นเอกภาพของมาตรการป้องกันและควบคุมโรคด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 16 กรกฎาคม 2564
รัฐมนตรีว่าการกระทรวงยุติธรรม หารือคณะทำงานส่งเสริมการปลูกพืชสมุนไพรในเรือนจำ หวังเร่งปลูกฟ้าทะลายโจรช่วยลดความรุนแรงของโรคโควิด - 19
รัฐมนตรีว่าการกระทรวงยุติธรรม ส่งเสริมการปลูกพืชสมุนไพรในเรือนจำ เร่งปลูกฟ้าทะลายโจรช่วยลดโควิด กระทรวงเกษตรพร้อมแนะนำวิธีปลูก นักวิชาการชี้มีผลวิจัยหลายแห่งรับรอง เชื่อรอวัคซีนอีกนานต้องหาทางอื่นรักษา ด้านบริษัทตำรับไทยพร้อมรับซื้อ
เมื่อเวลา 09.00 น. ที่กระทรวงยุติธรรม มีการประชุมคณะทำงานส่งเสริมการปลูกพืชสมุนไพรในเรือนจำ/ทัณฑสถาน โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในการประชุม พร้อมด้วย นางจิรภา สินธุนาวา ผู้ตรวจราชการกระทรวงยุติธรรม ในฐานะประธานคณะทำงานฯ นพ.วีระกิตติ์ หาญปริพรรณ์ รองอธิบดีกรมราชทัณฑ์ นพ.อรรถพล สุคนธาภิรมย์ ณ พัทลุง คณะแพทยศาสตร์ จุฬาลงกรณ์มหาวิทยาลัย นายปานเทพ พัวพงษ์พันธ์ คณบดีสถาบันแพทย์แผนบูรณาการและเวชศาสตร์ชะลอวัย มหาวิทยาลัยรังสิต ร่วมประชุม นอกจากนี้ยังมีการวิดีโอคอนเฟอเรนซ์ ร่วมกับ นายอำพันธ์ เวฬุตันติ รองปลัดกระทรวงเกษตรและสหกรณ์ ภญ.มนฑกา ธีรชัยสกุล ผอ.กองสมุนไพรเพื่อเศรษฐกิจ กรมการแพทย์แผนไทยและแพทย์ทางเลือก นายมหาคุณ เทพสุทิน ผู้ก่อตั้งและประธานกรรมการบริหาร บริษัท ตำรับไทย สมุนไพร จำกัด และผู้เชี่ยวชาญการปลูกพืชสมุนไพรจากมหาวิทยาลัยต่างๆ
นายสมศักดิ์ กล่าวว่า ในเรือนจำหลายแห่งมีพื้นที่สำหรับการเพาะปลูก ตนอยากเห็นพืชสมุนไพรที่มีในประเทศไทยได้ใช้ประโยชน์ โดยเฉพาะในช่วงนี้ที่ประชาชนติดโควิด-19 อย่างมากมาย หน่วยงานที่เกี่ยวข้องโดยตรงในการรักษาคือ กระทรวงสาธารณสุข วันนี้เป็นการระดมสมอง ระดมความรู้จากผู้เชี่ยวชาญในหลายสาขา ตนมีตัวเลขที่น่าสนใจและอยากให้เป็นข้อมูล มีเรือนจำเชียงใหม่มีผู้ติดเชื้อโควิดผลออกมาเป็นบวกและรักษาโดยใช้ยาฟาวิพิราเวียร์ 1,251 คน ใช้แค่ยาสมุนไพรฟ้าทะลายโจร 2,914 คน และรักษาได้หาย ผบ.เรือนจำกลางเชียงใหม่ได้ยืนยันกับตน คนที่ไอหอบหืดมีปัญหาหนักใช้ยาฟาวิพิราเวียร์ คนที่อาการไม่หนักก็ใช้ฟ้าทะลายโจร วันนี้เรามีผู้ติดเชื้อทั่วประเทศวันละ 9,000 กว่าราย หากเรามีสมุนไพรตรงนี้มาช่วยคนที่ไม่มีอาการรุนแรง อาจจะรักษาได้หรืออาการจะน้อยลง ตนคิดว่าหากบริหารจัดการดีๆ หน่วยงานต่างๆจะไม่เหนื่อย หากข้อมูลตรงนี้เป็นประโยชน์ก็ขอให้หน่วยงานต่างๆนำไปใช้ให้เกิดประโยชน์มากที่สุด
นายอำพันธ์ กล่าวว่า ทางกระทรวงเกษตรฯ พร้อมที่จะให้การสนับสนุนในการสำรวจพื้นที่การเพาะปลูก เช่น คุณภาพของดินและน้ำ รวมถึงสภาพภูมิอากาศ และพร้อมที่จะช่วยในการแนะนำความรู้ในการเพาะปลูก ซึ่งหากกรมราชทัณฑ์มีปัญหาทางด้านใดสามารถติดต่อมายังกระทรวงเกษตรได้ทันที
นายปานเทพ กล่าวว่า ตนเห็นด้วยกับการปลูกฟ้าทะลายโจรอย่างเร่งด่วนเพื่อใช้ในการรักษาโควิด-19 เพราะจากผลการวิจัยหลายแห่งได้ระบุถึงสรรพคุณในการป้องกันและรักษาโควิดได้ ซึ่งในขณะนี้ฟ้าทะลายโจรขาดตลาดอย่างมาก เพราะประชาชนเริ่มมั่นใจในตัวสมุนไพรมากขึ้น ดังนั้นนี่จะเป็นอีกทางเลือกหนึ่งในการักษา
นพ.อรรถพล กล่าวว่า วัคซีนที่จะนำมาฉีดนั้นขณะนี้ยังต้องรอเพราะผลิตและส่งมาไม่ทัน แต่การระบาดของโรคในประเทศยังมากขึ้น ดังนั้นต้องมีการหาทางรักษาอื่น รักษาแต่เนิ่นๆ แต่ต้องมีการศึกษาว่าต้องใช้อย่างไรและเท่าไรเพื่อให้เกิดประสิทธิภาพมากที่สุด
นายมหาคุณ กล่าวว่า ในส่วนบริษัทตำรับไทยพร้อมที่จะรับซื้อผลผลิตทั้งหมดจากกรมราชทัณฑ์ เพราะในขณะนี้ความต้องการตลาดสูงมากและสินค้ามีไม่เพียงพอ
วันอาทิตย์ที่ 6 กุมภาพันธ์ 2565
ปลดล็อกสถาบันอุดมศึกษา ทำ “หลักสูตรแซนด์บ็อกซ์” ใช้นวัตกรรม - ยืดหยุ่น ผลิตบัณฑิตขั้นสูง
.....
ครม. (1 ก.พ.65) เห็นชอบแนวทางจัดการศึกษาที่แตกต่างจากมาตรฐานอุดมศึกษา (Higher Education Sandbox) เป็นการยกเว้นกฎระเบียบให้สถาบันอุดมศึกษาทั้งรัฐ เอกชน รวมถึงนอกสังกัดกระทรวงการอุดมศึกษาฯ ได้ทดลองผลิตหลักสูตรที่ยืดหยุ่น เพื่อยกระดับนวัตกรรมการศึกษาตอบโจทย์การพัฒนากำลังคนขั้นสูง โดยให้สภานโยบายการอุดมศึกษา วิทยาศาสตร์ วิจัยและนวัตกรรม เป็นผู้พิจารณากลั่นกรอง
.
สถาบันอุดมศึกษาทุกระดับสามารถเสนอขอจัดการศึกษาที่แตกต่างได้ โดยทดลองใช้นวัตกรรมใหม่ๆ จัดการเรียนการสอน อาจมีการลดหน่วยกิตวิชาทั่วไป ลดเวลาเรียนในหลักสูตร ให้ผู้เชี่ยวชาญในภาคอุตสาหกรรมมาสอน และมีการติดตามตรวจสอบและประเมินผลจากคณะผู้ประเมินอิสระ เพื่อให้เกิดรูปแบบการศึกษาที่ยืดหยุ่น สอดรับกับสภาพแวดล้อมที่เปลี่ยนแปลงไป และผลิตบัณฑิตได้ตรงความต้องการของภาคอุตสาหกรรมที่เติบโตอย่างรวดเร็ว
.
อ่านเพิ่มเติม คลิก >>https://www.thaigov.go.th/news/contents/details/51133
#ไทยคู่ฟ้า#ร่วมต้านโควิด19
-------------------
วันจันทร์ที่ 23 สิงหาคม 2564
โฆษกกระทรวงยุติธรรม รับหนังสือแม่เพนกวิน ร้องขอย้ายตัวลูกไปรักษาที่ รพ.ธรรมศาสตร์แทน ชี้การส่งตัวไปที่อื่นขึ้นอยู่ดุลยพินิจแพทย์
โฆษกกระทรวงยุติธรรม รับหนังสือแม่เพนกวิน ร้องขอย้ายตัวลูกไปรักษาที่ รพ.ธรรมศาสตร์แทน ชี้การส่งตัวไปที่อื่นขึ้นอยู่ดุลยพินิจแพทย์ ยืนยันผู้ต้องขังทั้งหมดได้รับความเท่าเทียมในการดูแลไม่มีเลือกปฎิบัติ
เวลา 9.00 น. วันที่ 23 สิงหาคม 2564 ที่กระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม รับหนังสือทวงถามความคืบหน้าจาก นางสุรีย์รัตน์ ชีวารักษ์ แม่ของนายพริษฐ์ ชิวารักษ์ (เพนกวิน) และกลุ่มแนวร่วมธรรมศาสตร์และการชุมนุม โดยนางสุรีย์รัตน์ ต้องการให้ลูกชาย และ นายสิริชัย นาถึง ที่ถูกคุมขังและรักษาอาการติดเชื้อโควิด-19 อยู่ในเรือนจำอำเภอธัญบุรี ได้รับการย้ายตัวไปรักษาที่โรงพยาบาลธรรมศาสตร์เฉลิมพระเกียรติ เพราะทางโรงพยาบาลได้ตอบรับและยินดีรับช่วงไปรักษาต่อแล้ว เนื่องจากเกรงว่าหากทั้งสองคนยังไม่ได้รับการย้ายตัวไปรักษาอาจถึงขั้นเสียชีวิตได้ แต่ปรากฏว่าจนบัดนี้ยังไม่ได้รับการอนุมัติในเรื่องดังกล่าวแต่อย่างใด
นายวัลลภ เปิดเผยว่า ตามที่นายพริษฐ์ และนายสิริชัย ติดโควิด-19 และขณะนี้อยู่ระหว่างการรักษาตัวที่ทัณฑสถานโรงพยาบาลราชทัณฑ์นั้น เราเชื่อมั่นในกระบวนการรักษาและมาตรฐานของแพทย์จากทัณฑสถานโรงพยาบาลราชทัณฑ์ โดยกระทรวงยุติธรรมไม่เคยนิ่งนอนใจส่งทีมแพทย์ติดตามอาการป่วยอย่างใกล้ชิด และให้การรักษาตามแนวทางของกรมควบคุมโรค นอกจากนี้แพทย์ยังส่งรายงานการรักษาทั้งข้อมูลและภาพถ่ายให้ผู้บังคับบัญชาทราบ และกรมราชทัณฑ์ได้ออกข่าวรายงานอาการให้สื่อมวลชนและสาธารณชนทราบทุกวันอย่างต่อเนื่อง ซึ่งปัจจุบันยังพบว่าอาการโดยทั่วไปอยู่ในเกณฑ์ปกติ ส่วนประเด็นการส่งตัวไปรักษานอกเรือนจำอยู่ระหว่างการประเมินและพิจารณาอาการของแพทย์ ซึ่งทัณฑสถานโรงพยาบาลราชทัณฑ์จะให้การรักษาที่เกิดผลดี และเป็นประโยชน์ต่อผู้ต้องขังทุกคนอย่างเต็มที่เท่าเทียม ตามหลักสากล และไม่เลือกปฎิบัติแต่อย่างใด ทั้งนี้ จะได้ส่งหนังสือดังกล่าวให้กรมราชทัณฑ์พิจารณาตามอำนาจหน้าที่ต่อไป
วันพุธที่ 1 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 1 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 3 เส้นทาง จำนวน 4 แห่ง สามารถสัญจรผ่านได้ 4 แห่ง
2. ถนนทางหลวง ได้รับผลกระทบ รวม 2 เส้นทาง จำนวน 2 แห่ง สามารถสัญจรผ่านได้ทุกเส้นทาง
3. ถนนทางหลวงชนบท ได้รับผลกระทบ รวม 1 เส้นทาง จำนวน 2 แห่ง สามารถสัญจรผ่านได้ทุกเส้นทาง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่ จังหวัดชุมพร และจังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จำกัด สามารถเดินรถได้ตามปกติ
6. กรมเจ้าท่า เฝ้าระวังติดตามสถานการณ์อุทกภัย
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออำนวยความสะดวกประชาชนในการสัญจรในพื้นที่เกิดประสบเหตุอุทกภัย รวมทั้งเตรียมความพร้อมเครื่องมือและเจ้าหน้าที่ให้การช่วยเหลือ และติดตามสถานการณ์อุทกภัยอย่างใกล้ชิด
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จำกัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
วันศุกร์ที่ 8 เมษายน 2565
รับมอบเงินช่วยเหลือเจ้าหน้าที่ที่ได้รับผลกระทบจากการทำงาน ช่วงโควิด 19
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมพิธีมอบเงินช่วยเหลือแก่เจ้าหน้าที่ที่ได้รับผลกระทบจากการปฏิบัติหน้าที่ด้านการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 (COVID-19) จากเงินบริจาคบัญชี "
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมพิธีมอบเงินช่วยเหลือแก่เจ้าหน้าที่ที่ได้รับผลกระทบจากการปฏิบัติหน้าที่ด้านการป้องกันและแก้ไขปัญหาการแพร่ระบาดของโรคติดเชื้อไวรัสโคโรนา 2019 (COVID-19) จากเงินบริจาคบัญชี "สำนักงานปลัดสำนักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)” โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบ ทั้งนี้ กระทรวงสาธารณสุขได้รับเงินช่วยเหลือบุคลากรทางการแพทย์และเจ้าหน้าที่สนับสนุนที่ได้รับผลกระทบจากการปฏิบัติหน้าที่ฯ จำนวน 49 ราย เป็นเงิน 1,470,000 บาท โดยมีนายแพทย์ สุระ วิเศษศักดิ์ รองปลัดกระทรวงสาธารณสุข เป็นผู้แทนรับมอบ ที่ ห้องสีม่วง ตึกไทยคู่ฟ้า ทำเนียบรัฐบาล ************************** เมษายน 2565
วันอังคารที่ 12 เมษายน 2565
ยกเว้นค่าทางด่วนหมายเลข 7 และ 9 อำนวยความสะดวกช่วงสงกรานต์
วันจันทร์ที่ 11 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอำนวยความสะดวกแก่ประชาชนในการเดินทางท่องเที่ยวและกลับภูมิลำเนา โดยเห็นชอบร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 สาย กทม.-บ้านฉาง ตอน กทม.-เมืองพัทยา รวมทางแยกไปบรรจบทางหลวงแผ่นดินหมายเลข 34 บางวัว ทางแยกเข้าชลบุรี ทางแยกเข้าท่าเรือแหลมฉบัง ทางแยกเข้าพัทยา และตอนบ้านหนองปรือ-บ้านฉาง รวมทางแยกไปบรรจบทางหลวงแผ่นดินหมายเลข 3 บ้านอำเภอ และทางหลวงพิเศษหมายเลข 9 สายวงแหวนรอบนอก กทม.ถ.กาญจนาภิเษก ตอนพระประแดง-บางแค ช่วงพระประแดง-ต่างระดับบางขุนเทียน และตอนบางปะอิน-บางพลี ตั้งแต่เวลา 00.01 น. ของวันที่ 12 เม.ย. ถึงเวลา 24.00 น.ของวันที่ 18 เม.ย.2565
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 12 มีนาคม 2565
รัฐบาลชวนแรงงานที่จะไปทำงานต่างประเทศเข้าเป็นสมาชิกกองทุนช่วยเหลือ
วันเสาร์ที่ 12 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเชิญชวนแรงงานไทยที่กำลังจะเดินทางไปทำงานในต่างประเทศ เข้าเป็นสมาชิกกองทุนเพื่อช่วยเหลือคนหางานไปทำงานในต่างประเทศ โดยสมัครและส่งเงินสมทบก่อนออกเดินทาง ซึ่งจะได้รับการช่วยเหลือในกรณีถูกทอดทิ้งในต่างประเทศ ประสบอันตรายก่อนหรือขณะไปทำงาน ถูกเลิกจ้างจากสาเหตุประสบอันตราย ประสบอันตรายจนพิการ ประสบปัญหาจากภัยสงคราม ภัยธรรมชาติ หรือโรคระบาด ถูกดำเนินคดีอาญาในความผิดที่ไม่ได้เจตนา หรือเนื่องจากไม่ได้รับความเป็นธรรมจากการทำงาน รวมถึงกรณีเสียชีวิตทั้งก่อนเดินทาง ขณะกลับมาพักที่ไทย และขณะที่อยู่ในต่างประเทศ สอบถามเพิ่มเติมและสมัครได้ที่กรมการจัดหางาน หรือสำนักงานจัดหางานจังหวัดทั่วประเทศ
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันจันทร์ที่ 29 สิงหาคม 2565
ก.แรงงาน เคาะมาตรการช่วยผู้ประกอบการ ลดเงินสมทบเข้ากองทุนเหลือ 0.5
คณะกรรมการส่งเสริมการพัฒนาฝีมือแรงงาน เคาะมาตรการช่วยเหลือสถานประกอบกิจการ มีมติเห็นชอบปรับลดการนำส่งเงินสมทบเข้ากองทุนพัฒนาฝีมือแรงงาน จากร้อยละ 1 เหลือร้อยละ 0.5
วันศุกร์ที่ 4 มีนาคม 2565
ไอแบงก์ คว้ารางวัลเกียรติยศ “Money & Banking Awards 2021” กลุ่มรางวัลบูธสวยงามยอดเยี่ยมงานมหกรรมการเงิน ครั้งที่ 21
ธนาคารอิสลามแห่งประเทศไทย (ไอแบงก์) รับรางวัลเกียรติยศ “Money & Banking Awards 2021” ในกลุ่มรางวัลบูธสวยงามยอดเยี่ยมงานมหกรรมการเงินครั้งที่ 21 (Best Design Excellence Award Money Expo 2021) ประเภทพื้นที่ 108-120 ตรม. โ
ธนาคารอิสลามแห่งประเทศไทย (ไอแบงก์) โดยนายวุฒิชัย สุระรัตน์ชัย กรรมการและผู้จัดการ เข้าร่วมพิธีมอบรางวัลเกียรติยศ “Money & Banking Awards 2021” วันนี้ (4 มีนาคม 2565) เมื่อเวลา 10.00 น. ณ The Portal Ballroom ชั้น 4 อาคารเดอะพอร์ทอลไลฟ์สไตล์คอมเพล็กซ์ อิมแพ็ค เมืองทองธานี จัดโดยวารสารการเงินธนาคาร ซึ่งมี ดร.เศรษฐพุฒิ สุทธิวาทนฤพุฒิ ผู้ว่าการธนาคารแห่งประเทศไทย เป็นประธานในพิธีมอบรางวัล และนายสันติ วิริยะรังสฤษฎ์ ประธานบรรณาธิการวารสารการเงินธนาคาร ประธานจัดงาน Money & Banking Awards 2021
สำหรับรางวัลเกียรติยศ “Money & Banking Awards 2021” ที่ไอแบงก์คว้ามาได้เป็นรางวัลในกลุ่มรางวัลบูธสวยงามยอดเยี่ยมงานมหกรรมการเงินครั้งที่ 21 (Best Design Excellence Award Money Expo 2021) ประเภทพื้นที่ 108-120 ตรม. โดยบูธไอแบงก์ออกแบบภายใต้แนวคิด "Paradise Future Wealth Garden" ที่ได้แรงบันดาลใจจาก "เมี๊ยะห์รอบ" ซึ่งเป็นโครงสร้างสำคัญในบ้านของพระผู้เป็นเจ้า (หรือมัสยิด) ที่มีไว้สำหรับบอกทิศทางในการสักการะพระองค์ผสมผสานการออกแบบลวดลายด้วยสถาปัตยกรรมอิสลามและตกแต่งภายในด้วยต้นอินทผลัมซึ่งเป็นผลไม้จากสวรรค์เพื่อสื่อถึงความรู้สึกตั้งแต่ทางเข้าบูธของธนาคารที่เปรียบเหมือนประตูสู่ความถูกต้องมั่งคั่งและตลอดไปสอดคล้องกับแนวคิดหลักของการจัดงานFuture Wealth ความมั่นคงในมิติใหม่แห่งอนาคตซึ่งคณะกรรมการตัดสินให้ความเห็นว่า “เป็นบูธที่มีความโดดเด่นในการนำเสนอรูปแบบศิลปะของชาวมุสลิมมาประยุกต์ให้มีความทันสมัยการใช้ม่านไหมที่เป็นสีทองสามารถลดความแข็งกระด่างของโครงสร้างทั้งหมดให้ซอฟต์ลงได้และยังฉลาดในการเลือกใช้วัสดุเบา”
วันจันทร์ที่ 18 กรกฎาคม 2565
รัฐบาลเร่งขจัดความยากจนแบบพุ่งเป้า ช่วยเหลือแล้วร้อยละ 92.37
วันอาทิตย์ที่ 17 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพี
ยง โดยเป็นการแก้ไขปัญหาความยากจนแบบพุ่งเป้ารายครัวเรือน ครอบคลุม 5 มิติ ได้แก่ สุขภาพ
ความเป็นอยู่ การศึกษา รายได้ และการเข้าถึงบริการภาครัฐ เช่น ปรับปรุงที่อยู่อาศัยให้ถูกสุขลักษณะ
ส่งเสริมการเรียนในระบบกศน.และออนไลน์ สนับสนุนทุนการศึกษา การฝึกอาชีพและทุนประกอบอาชีพ
สนับสนุนพันธุ์พืช-พันธุ์สัตว์ และบ่อน้ำเพื่อการเกษตร ปัจจุบันมีกลุ่มเป้าหมายที่เร่งให้ความช่วยเหลือ
652,344 ครัวเรือน คิดเป็นประชาชนกว่า 1 ล้านคน ช่วยเหลือแล้ว ร้อยละ 92.37
และจะเร่งช่วยเหลือให้ครบภายในสิ้นเดือน ก.ย.นี้ เพื่อให้ประชาชนกลุ่มเป้าหมายมีคุณภาพชีวิตที่ดี
และอยู่ในสังคมอย่างมีความสุข
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 1 ธันวาคม 2564
Cabinet approved additional 76,080.95 million Baht for farmers’ income insurance scheme
Cabinet approved additional 76,080.95 million Baht for farmers’ income insurance scheme
Government Spokesperson Thanakorn Wangboonkongchana disclosed that the cabinet, in its meeting on November 30, 2021, approvedadditionalbudget of76,080.95million Bahtfor the implementation of 2021/2022 farmers’incomeinsurancescheme. Of the total budget approved,74,569.31million Baht will be allocated for farmer compensation,whilethe other 1,511,64 million will be used forrelatedexpenses oftheBank for Agriculture and Agricultural Cooperatives(BAAC).
The Government Spokesperson added that Prime Minister and Defense Minister Gen. Prayut Chan-o-cha, as chair of National Rice Policy Committee, wanted to ensure that the farmers’ earning from paddy sales are reasonable andenough to sustain their living during the COVID-19 situation. He also wants to boost confidence of the farmers,as committed inthe Government’s policystatementdeclaredtothe House of Representatives.
วันพุธที่ 4 สิงหาคม 2564
สธ. ยืนยัน ศูนย์ฉีดวัคซีนกลางบางซื่อ ไม่มีการเรียกรับเงินทุกกรณี
....
ศูนย์ฉีดวัคซีนกลางบางซื่อ มีสถาบันโรคผิวหนัง กรมการแพทย์ เป็นหน่วยงานหลักในการดำเนินการ ยืนยัน ไม่มีการเรียกรับเงินในทุกกรณี และเร่งแก้ปัญหาทุจริตในการลงทะเบียนฉีดวัคซีนโควิด-19 ดังนี้
.
1. ยกเลิกนัดล่วงหน้าที่ผิดปกติ ซึ่งตรวจพบระหว่างวันที่ 28 – 31 ก.ค. ทั้งหมด
2. ยกเลิก Login-User เดิมทั้งหมด และให้สิทธิในการแก้ไขข้อมูลแก่เจ้าหน้าที่ไอที ของกรมการแพทย์และสถาบันโรคผิวหนังเท่านั้น
3. ปิดระบบทำการทั้งหมดในช่วงกลางคืน เพื่อป้องกันการ vpn เข้ามาทำการนอกเวลา
4. ตรวจสอบข้อมูลความผิดปกติของการนัดล่วงหน้า และการนำเข้าข้อมูลอย่างต่อเนื่อง โดยขณะนี้ได้ยกเลิกการนัดผิดปกติเพิ่มเติมไปถึงวันที่ 8 ส.ค.64 แล้ว
.
จากการสอบสวน พบว่า เกิดการนัดหมายแบบทุจริตจาก 19 User Login ในกลุ่มจิตอาสา โดยมีเรียกเก็บเงินในอัตรา 400 – 1,200 บาทต่อคิว ซึ่งทางศูนย์ฯ ได้แจ้งความต่อตำรวจ สน.นพวงศ์ แล้ว อยู่ในขั้นตอนดำเนินการตามกฎหมายครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 23 สิงหาคม 2564
ปลดล็อก “พืชกระท่อม” ออกจากยาเสพติด มีผล 24 ส.ค. นี้ ปลูกกินได้แล้ว
....
พ.ร.บ.ยาเสพติดให้โทษ (ฉบับที่
วันศุกร์ที่ 30 กรกฎาคม 2564
ดีอีเอส โต้ข่าวปลอมมั่วไทยนำโด่งยอดตาย-ติดโควิด โชว์ข้อมูลจริงติดเชื้อสะสมอันดับ 44 และตายสะสมอันดับ 69 ของโลก
ดีอีเอส โต้ข่าวปลอมมั่วไทยนำโด่งยอดตาย-ติดโควิด โชว์ข้อมูลจริงติดเชื้อสะสมอันดับ 44 และตายสะสมอันดับ 69 ของโลก
ดีอีเอสเตือนหยุดปล่อยข่าวปลอมหลังมีผู้ไม่หวังดีปั้นตัวเลขมั่วกล่าวหาไทยติดเชื้อโควิดและมียอดตายสะสมลำดับต้นๆของโลกโชว์รายงานสถานการณ์ล่าสุดจากศบค.จำนวนผู้ติดเชื้อสะสมของประเทศไทยอยู่อันดับที่44และจำนวนผู้เสียชีวิตสะสมอยู่อันดับที่69
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลในสื่อออนไลน์เรื่องประเทศไทยมีผู้ติดเชื้อโควิด-19เป็นอันดับ1ของโลกและมีผู้เสียชีวิตเป็นอันดับ2ของโลกทางศูนย์ต่อต้านข่าวปลอมได้ดำเนินการตรวจสอบข้อเท็จจริงกับกรมควบคุมโรคกระทรวงสาธารณสุขและศูนย์บริหารสถานการณ์แพร่ระบาดของโรคติดเชื้อไวรัสโคโรนา2019พบว่าประเด็นดังกล่าวนั้นเป็นข้อมูลเท็จ
จากกรณีการให้ข้อมูลว่าประเทศไทยมีจำนวนผู้ติดเชื้อสะสมเป็นอันดับ1ของโลกอีกทั้งมีจำนวนผู้เสียชีวิตจากโควิด-19สะสมเป็นอันดับ2ของโลกนั้นทางกรมควบคุมโรคกระทรวงสาธารณสุขและศูนย์บริหารสถานการณ์แพร่ระบาดของโรคติดเชื้อไวรัสโคโรนา2019ได้ชี้แจงข้อเท็จจริงว่าข้อมูลดังกล่าวไม่เป็นความจริงแต่อย่างใดซึ่งตามรายงานสถานการณ์ล่าสุดของทางศบค.จำนวนผู้ติดเชื้อสะสมของประเทศไทยอยู่อันดับที่44และจำนวนผู้เสียชีวิตสะสมอยู่อันดับที่69ไม่ได้เป็นไปตามที่ต้นโพสต์ระบุไว้แต่อย่างใด
ดังนั้นขอให้ประชาชนอย่าหลงเชื่อและขอความร่วมมือไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารเกี่ยวกับสถานการณ์ของโรคโควิด-19ในประเทศไทยและวิธีการป้องกันตนเองสามารถติดตามได้ที่เว็บไซต์www.ddc.moph.go.thหรือโทร. 1422และเว็บไซต์www.moicovid.comหรือเฟซบุ๊ก‘ศูนย์ข้อมูลCOVID-19’
ขอเตือนไปยังผู้ที่สร้างข่าวปลอมต่างๆให้หยุดการกระทำนั้นเสียการผลิตและเผยแพร่ข่าวปลอมหรือบิดเบือนข้อมูลข่าวสารทำให้เกิดความตื่นตระหนกเกิดความสับสนวุ่นวายโดยเฉพาะในสถานการณ์ฉุกเฉินเป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2), (5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับและเป็นความผิดฐานฝ่าฝืนข้อกำหนดประกาศหรือคำสั่งที่ออกตามความมาตรา9แห่งพ.ร.ก.การบริหารราชการในสถานการณ์ฉุกเฉินพ.ศ.2548มีโทษจำคุกไม่เกิน2ปีปรับไม่เกิน40,000บาทหรือทั้งจำทั้งปรับหรือกฎหมายอื่นๆที่เกี่ยวข้อง
*********
วันอาทิตย์ที่ 21 สิงหาคม 2565
​นายกรัฐมนตรีชื่นชมนักวิจัยไทย คิดค้นเครื่องตรวจโควิดจากลมหายใจ แม่นยำ ไม่เจ็บตัว ค่าใช้จ่ายในการตรวจไม่เกิน 10 บาท/คน
​นายกรัฐมนตรีชื่นชมนักวิจัยไทย คิดค้นเครื่องตรวจโควิดจากลมหายใจ แม่นยำ ไม่เจ็บตัว ค่าใช้จ่ายในการตรวจไม่เกิน 10 บาท/คน
วันนี้ 21 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ชื่นชมความสำเร็จของนักวิจัยคนไทยที่คิดค้น “การพัฒนาระบบต้นแบบเครื่องตรวจคัดกรองผู้ป่วยติดเชื้อไวรัสโคโรนา 2019 (COVID-19) แบบไม่เจ็บตัว” โดยการวิเคราะห์โปรไฟล์จากลมหายใจ ซึ่งเป็นผลงานที่เกิดขึ้นจากการบูรณาการความเชี่ยวชาญจากหลายหน่วยงาน ประกอบด้วย สมาคมกีฬาเครื่องบินจำลองและวิทยุบังคับ โรงพยาบาลราชวิถี มหาวิทยาลัยมหิดล และภาคเอกชน สนับสนุนทุนวิจัยจากสำนักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม
นางสาวรัชดาฯ กล่าวว่า ปัญหาการแพร่ระบาดของเชื้อไวรัสโคโรนา 2019 (COVID-19) เป็นหนึ่งในปัญหาที่มีความสำคัญ และยังคงมีการแพร่ระบาดอย่างต่อเนื่องในปัจจุบัน หากไม่มีมาตรการหรือยุทธศาสตร์เชิงรุกในการควบคุมเชื้อโรคได้ดี อาจจะทวีความรุนแรงขึ้นได้อีกในอนาคต รัฐบาลให้ความสำคัญในการส่งเสริม สนับสนุนวิจัยนวัตกรรมอุปกรณ์ทางการแพทย์รูปแบบใหม่ เพื่อเป็นทางเลือกในการคัดกรองผู้ป่วยที่ติดเชื้อโควิด-19 ซึ่งการคิดค้นต้นแบบเครื่องตรวจคัดกรองผู้ป่วยติดเชื้อไวรัสโควิด-19 แบบไม่เจ็บตัว โดยการวิเคราะห์โปรไฟล์จากลมหายใจ ถือเป็นนวัตกรรมรูปแบบใหม่ในการตรวจคัดกรองผู้ป่วยฯ ที่ไม่ต้องเจ็บตัว ไม่ต้องแยงจมูก ไม่ต้องเจาะเลือด และไม่ต้องใช้น้ำลาย วิธีดังกล่าวเป็นวิธีที่มีความไว(Sensitivity) และความจำเพาะ (specificity) สูง สามารถรู้ผลตรวจได้ภายใน 5 นาที ทำให้สามารถทำการคัดแยกผู้มีความเสี่ยงติดเชื้อให้ออกมาได้อย่างรวดเร็ว สามารถเข้าสู่กระบวนการรักษาได้ทันท่วงที และลดโอกาสในการระบาดของเชื้อโควิด-19 ในวงกว้างได้ โดยมีค่าใช้จ่ายในการตรวจไม่เกิน 10 บาท/คน
สำหรับเทคโนโลยีที่ใช้ในการพัฒนาฯครั้งนี้ เป็นการนำเทคโนโลยีที่เรียกว่าจมูกอิเล็กทรอนิกส์ หรือก๊าซเซ็นเซอร์ มาตรวจวัดสารระเหยอินทรีย์ หรือกลิ่นที่เป็นสารไบโอมาร์กเกอร์จากลมหายใจ ซึ่งทีมวิจัยมีฐานข้อมูลที่สามารถจดจำและจำแนกกลิ่นที่แตกต่าง ระหว่างคนที่ติดเชื้อหรือไม่ติดเชื้อได้ นอกจากนี้ยังมีการนำระบบแมชชีนเลิร์นนิ่ง และปัญญาประดิษฐ์หรือเอไอ เข้ามาใช้ในการประมวลผลทำให้สามารถวิเคราะห์และตรวจคัดกรองได้อย่างแม่นยำมากขึ้น ปัจจุบันมีความแม่นยำประมาณ 97% จากฐานข้อมูลของทีมวิจัยที่มีอยู่ประมาณ 3 พันตัวอย่าง
"ถือเป็นความสำเร็จ ที่พัฒนาไปอีกขั้นหนึ่งของระบบสาธารณสุขของประเทศไทย และเป็นผลจากความสามารถของนักวิจัยคนไทยและคณะที่ร่วมมือกันคิดค้น พัฒนาจนผลงานวิจัยประสบความสำเร็จ ช่วยประหยัดงบประมาณด้านสาธารณสุขให้กับประเทศชาติได้เป็นจำนวนมาก ที่สำคัญสามารถต่อยอดในเชิงพาณิชย์ต่อไปได้ และผลงานนี้จะนำมาจัดแสดงภายในงานประชุม APEC Health Week ระหว่างวันที่ 22-26 สิงหาคม 2565 ที่โรงแรมมิลเลนเนียม ฮิลตัน กทม. เพื่อให้เห็นถึงศักยภาพของประเทศไทยและให้เกิดการแลกเปลี่ยนเรียนรู้กับสมาชิกเขตเศรษฐกิจเอเปคด้วย" นางสาวรัชดาฯ กล่าว